EkBass/fiwiki-20250220-pages-articles huggingface dataset:
Isaac Levi

Isaac Levi (30. kesäkuuta 1930http://id.loc.gov/authorities/names/n80015692.html – 25. joulukuuta 2018) oli yhdysvaltalainen filosofi ja Columbian yliopiston John Dewey -oppituolin filosofian professori. Filosofina Levi lukeutui pragmatisteihin. Hän käsitteli erityisesti tietoteoriaa, päätösteoriaa ja tieteenfilosofiaa. Levi tuli tunnetuksi ensimmäisellä teoksellaan Gambling with Truth, jossa hän tarjoaa tietoteorian päätösteoreettisen muotoilun, joka soveltaa klassista pragmatismia, kuten William Jamesin ja C. S. Peircen ajattelua. == Teoksia == * Gambling with Truth Knopf (1967) * The Enterprise of Knowledge: An Essay on Knowledge, Credal Probability and Chance, MIT (1980) * Decisions and Revisions, Cambridge University Press (1984) * Hard Choices: Decision Making under Unresolved Conflict, Cambridge University Press (1986) * The Fixation of Belief and Its Undoing: Changing Beliefs Through Inquiry, Cambridge University Press (1991) * For the Sake of the Argument: Ramsey Test Conditionals, Inductive Inference and Nonmonotonic Reasoning, Cambridge University Press (1996) * The Covenant of Reason: Rationality and the Commitments of Thought, Cambridge University Press (1997) == Lähteet == == Aiheesta muualla == * Isaac Levin kotisivu, Columbian yliopisto * Isaac Levi, The Pragmatism Cybrary * Olsson, Erik J.: The Pragmatism of Isaac Levi. Knowledge and Inquiry: Essays on the Pragmatism of Isaac Levi Luokka:Pragmatistit Luokka:Yhdysvaltalaiset filosofit Luokka:Vuonna 1930 syntyneet Luokka:Vuonna 2018 kuolleet
Arambol

__NOTOC__ Arambol on Pelle Miljoona & Rockers -yhtyeen kymmenes ja Pelle Miljoonan 26. albumi. Se julkaistiin 23. elokuuta 2006. == Kappaleet == Kaikki kappaleet säveltänyt ja sanoittanut Pelle Miljoona sekä sovittanut Rockers. # # # # # # # # # # # # == Kokoonpano == === Muusikot === * Pelle Miljoona – laulu * Puka Oinonen – kitara, vetopasuuna, korkea veisu (kappale 12) * Tero Siitonen – basso, laulu, sähköpiano (kappale 4), urut (kappale 12) * Vänni Väänänen – rummut, perkussiot \+ * Kai Järvinen – lead-kitara (kappale 4) === Tuotanto === * Kai Järvinen – tuottaja, äänittäjä * Kenzo Kalén – masteroija (Himatsuikkeli) == Lähteet == Luokka:Pelle Miljoonan albumit Luokka:Vuoden 2006 albumit
William Pepperell Montague

William Pepperell Montague (11. marraskuuta 1873 Chelsea, Massachusetts - 1. elokuuta 1953 New York) oli yhdysvaltalainen filosofi. Hän kuuluu uuden realismin koulukunnan perustajiin. Koulukunta oli yhdessä pragmatismin kanssa haastamassa 1800-luvun loppupuolen yhdysvaltalaista filosofiaa hallinnutta idealismia. Montague opiskeli Harvardin yliopistossa, ja väitteli tohtoriksi vuonna 1898. Montague opetti muun muassa Harvardissa, Kalifornian yliopistossa Berkeleyssä ja Columbian yliopistossa. Vuodesta 1920 hän toimi Columbian yliopiston professorina. Hän jäi eläkkeelle vuonna 1947. == Teoksia == * A Realistic Theory of Truth and Error (1912) * The New Realism (1912) * The Way of Knowing or the Methods of Philosophy (1925) * Belief Unbound (1930) * The Chances of Surviving Death (1934) * The Ways of Things. A Philosophy of Knowledge, Nature and Value (1940) * Great Visions of Philosophy (1950) == Aiheesta muualla == * William Pepperell Montague , Montague Millennium Luokka:Yhdysvaltalaiset filosofit Luokka:Vuonna 1873 syntyneet Luokka:Vuonna 1953 kuolleet
Unabomber!

__NOTOC__ Unabomber! on Pelle Miljoona Unabomber -yhtyeen ensimmäinen ja Pelle Miljoonan 27. albumi. Se julkaistiin 26. syyskuuta 2007. Albumi debytoi Suomen virallisen listan sijalla 31. == Kappaleet == # # # # # # # # # # # # == Kokoonpano == * Pelle Miljoona – rummut, laulu * Mela – kitara * Shadou – basso == Arvostelut == * Nyt.fi: Nyt.fi == Lähteet == Luokka:Vuoden 2007 esikoisalbumit Luokka:Pelle Miljoonan albumit Luokka:Suomalaiset reggaealbumit Luokka:Suomalaiset punkalbumit
Jerome Schneewind

Jerome B. Schneewind (1930 – 8. tammikuuta 2024) oli yhdysvaltalainen filosofi ja Johns Hopkinsin yliopiston filosofian professori. Hän käsitteli erityisesti etiikkaa, kuten eettisten teorioiden tyyppejä ja Immanuel Kantin etiikkaa, brittiläisiä empiristejä, ja utopioita. Schneewind opiskeli Cornellin ja Princetonin yliopistoissa. Ennen tuloaan Johns Hopkinsiin vuonna 1981 hän opetti Princetonin, Chicagon, Yalen ja Pittsburghin yliopistoissa sekä Hunter Collegessa New Yorkissa. Hän opetti myös Leicesterin, Stanfordin ja Helsingin yliopistoissa. == Teoksia == * Backgrounds of English Victorian Literature (1970) * Sidgwick's Ethics and Victorian Moral Philosophy (1977) * Kant's Lectures on Ethics (toim.) (1997) * The Invention of Autonomy (1998) * Moral Philosophy from Montaigne to Kant (toim.) (2003) == Lähteet == == Aiheesta muualla == * Jerome Schneewind Bibliography Luokka:Yhdysvaltalaiset filosofit Luokka:Yhdysvaltalaiset professorit Luokka:Vuonna 1930 syntyneet Luokka:Vuonna 2024 kuolleet
SS-Wachsturmbann Eimann

SS-Wachsturmbann Eimann oli SS-Heimwehr Danzigin reserviyksikkö Danzigissa. Se perustettiin kesäkuussa 1939. == Perustaminen == Yksikkö perustettiin SS- Brigadeführer Schaferin käskystä yhteistyössä SS:n koillisen alueen kanssa. Se sai nimensä komentajansa, SS-Sturmbannführer Kurt Eimannin, mukaan. == Alayksiköt == Yksikkö oli ensimmäinen sotilaallisesti organisoitu myöhemmän SS-divisioona Totenkopfin yksikkö. Sen koostumus oli: *I Hunderschaft (komppania) *II Hunderschaft (komppania) *III Hunderschaft (komppania) *IV Hunderschaft (komppania) *Kraftfahrstaffel (moottoroitu kuljetusosasto) == Toiminta == Ennen Toisen maailmansodan alkamista yksikön tehtävänä oli määritellä paikat alueensa keskitysleireille ja organisoida niiden toiminta. Se päätti muun muassa Stutthofin keskitysleirin sijainnista elokuussa 1939. Sodan alussa yksikkö otti osaa taisteluihin Danzigissa ja kaupungin ympäristössä. Myöhemmin se siirrettiin entisen Puolan käytävän alueelle, missä sitä käytettiin "poliisitehtäviin". Nämä tehtävät koostuivat lähinnä jäljellä olevien puolalaissotilaiden kiinniottamisesta, siviilien terrorisoinnista, sekä poliittisten johtajien, pappien, älymystön, juutalaisten ja saksalaisten Puolaan kuljetettujen vammaisten ihmisten eliminoimisesta. Hitlerin vieraillessa Danzigissa 19. syyskuuta 1939 yksikkö osallistui turvallisuusjärjestelyihin Olivassa ja Danzigissa. Kaksi komppaniaa vartioi Hitlerin päämajaa Sopotissa. Danzigin taistelujen jälkeen yksikkö vangitsi ja sijoitti suuren määrän siviileitä Neufahrwasserin, Stutthofin ja Grenzdorfin keskitysleireihin, joissa kaksi komppaniaa toimi myös vartijoina. Yksikkö lakkautettiin 1940 ja sen jäsenet siirrettiin toisiin Totenkopf-yksiköihin. == Lähteet == Wachsturmbann Eimann pl:SS-Heimwehr Danzig
Renault Koleos

Renault Koleos on kompakti crossover, joka esiteltiin ensin konseptiautona vuoden 2006 Pariisin autonäyttelyssä. Koleos on Renault’n suunnittelema ja Nissanin kehittämä, ja se perustuu samalle pohjalevylle kuin toisen sukupolven Mégane, Nissan X-Trail ja Qashqai. Sitä valmistaa Renault’n eteläkorealainen tytäryhtiö Renault Samsung Motors, ja kotimarkkinoilla sen nimi on Renault Samsung QM5. Renault’lla oli vain vähän kokemusta crossover-markkinoilla, valmistettuaan Scénic RX4 -mallia ja Kangoo 4x4:ää, mutta ei ollut koskaan valmistanut aitoa crossoveria. Koleosin muotoilu pohjautuu Renault Koléos- ja Renault Egeus -konseptiautoihin. Ensimmäinen Koléos-konsepti esiteltiin jo Geneven autonäyttelyssä vuonna 2000. Koleosiin tulevia moottoreita ei ole käytetty missään muussa mallissa, mutta niitä tullaan käyttämään Cliossa ja Lagunassa. == Renault Koleos I (2007–2015) == Vuoden 2008 Euro NCAP -kolaritestistä Koleos sai tulokseksi täydet viisi tähteä. == Renault Koleos II (2016–) == Moottorit ovat 1,6 (130 hv) ja 2,0-litraiset (175 hv) turbodieselit. Molempia on saatavilla etu- ja netovetoisena sekä manuaali- ja automaattivaihteistoilla. Vuoden 2017 Euro NCAP -kolaritestistä Koleos sai tulokseksi täydet viisi tähteä. == Lähteet == Koleos Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Kari Kyrönseppä

Kari Väinämö Kyrönseppä (s. 6. elokuuta 1943 Lappeenranta)Kuka kukin on 2007, Otava 2006 on suomalainen käsikirjoittaja, ohjaaja ja tuottaja. Kyrönseppä on työskennellyt pitkään Yleisradiossa ja ollut mukana tekemässä useita komediasarjoja, kuten Ällitälli (1971), Hepskukkuu (1979), Tatsia! Tatsia! (1981–1982), Velipuolikuu (1983–1984), Mutapainin ystävät (1984) sekä Hymyhuulet (1987). Myöhemmin hän on toiminut muun muassa yhtenä Kotikadun (2006–2007) käsikirjoittajana. Kyrönseppä on osallistunut myös pitkien elokuvien käsikirjoittamiseen, kuten Äl’ yli päästä perhanaa (1968), Asfalttilampaat (1968) ja V. Y. Vihdoinkin yhdessä (1986). Jälkimmäinen on jäänyt hänen ainoaksi pitkän elokuvan ohjaustyökseen. == Teokset == * * * * *Ensimmäisten joukossa, Docendo, 2018 == Lähteet == == Aiheesta muualla == * Luokka:Suomalaiset televisio-ohjaajat Luokka:Suomalaiset televisiokäsikirjoittajat Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Vuonna 1943 syntyneet Luokka:Elävät henkilöt
Idänkurho

Idänkurho eli idänketokurho (Carlina biebersteinii, aikaisemmin Carlina vulgaris subsp. longifolia) on piikkinen, Euraasiassa kasvava asterikasvi. Suomessa se on uhanalainen ja rauhoitettu kasvi. Idänkurho on Savonlinnan nimikkokasvi.Kunnat.net == Ulkonäkö ja koko == Idänkurho kasvaa 40–70 cm pitkäksi. Sen varsi on hennohko. Kasvin ruusukelehdet ovat melko pystyjä. Alimmat varsilehdet ovat ruusukelehtien mittaisia, mutta lyhenevät varren yläosaan mentäessä. Kaikkien lehtien lapa on ohut, kapeansuikea, selvästi karvainen ja pienihampainen. Lehtien hampaissa on yksi hento piikki. Idänkurhon kukat ovat kellertäviä ja niitä on tavallisesti 1–5 kappaletta. Se kukkii heinä-elokuussa. Idänkurho on hennompi, korkeampi ja pienipiikkisempi kuin lännenkurho (C. vulgaris).Retkeilykasvio 1998, s. 436. == Levinneisyysalue == Idänkurhon levinneisyysalue ulottuu Ranskasta Siperiaan. Itämeren piirissä lajia tavataan Suomen lisäksi Kaakkois-Ruotsissa, Baltiassa ja Puolassa. Suomessa idänkurho oli vielä 1960–1970-luvuilla jokseenkin yleinen Itä-Suomessa. Nykyisin kasvista tunnetaan viitisentoista esiintymää Etelä-Hämeestä ja Etelä-Savosta.Kemppainen 1997, s. 112.Penkereiden poiston vaikutus Parikkalan Siikalahden harvinaisiin kasvi- ja sudenkorentolajeihin (sivu 10) Eurowetlands. Viitattu 7.1.2010. Idänkurho on muinaistulokas. Suomeen kasvi levisi idästä peltoviljelyn ja laiduntamisen myötä kaskikulttuurin aikana. Suurin syy idänkurhon nopeaan harvinaistumiseen on perinteisten avointen kasvupaikkojen umpeenkasvu.Kemppainen 1997, s. 112–113. == Elinympäristö == Aikaisemmin idänkurhon tyypillisiä kasvupaikkoja olivat kaskialueiden ahot ja peltojen ja teiden pientareet. Nykyään lajia tavataan enemmän valoisilta männikkörinteiltä ja sekametsistä. Idänkurho kestää paremmin umpeenkasvamista kuin lännenkurho. == Lähteet == * Kemppainen, Eija: Idänkurho. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 112–113. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2022: Idänkurhon (Carlina biebersteinii) levinneisyys Suomessa. * Suomen Lajitietokeskus: Idänkurho – Carlina biebersteinii * Pohjolan kasvien pauloissa: Carlina biebersteinii – idänkurho Luokka:Kurhot Luokka:Suomen erittäin uhanalaiset kasvit
Viskuri

Viskuri voi tarkoittaa seuraavia: * vesiviskuri, höyryveturien vedentäyttölaite * viskuri eli tuultaja, vanhemmassa koneistetussa maataloudessa viljan esipuhdistajan tehtävät hoitanut maatalouskone
Sona (Pako)

Penitenciaría Federal de Sona (, ) on kuvitteellinen panamalainen vankila yhdysvaltalaisessa televisiosarjassa Pako. Esikuvana Sonalle on toiminut brasilialainen Carandirun vankila.Show info Prison Break. Viitattu 8.12.2007. == Juonta == Paon toisen tuotantokauden lopussa Michael Scofield joutuu Sonaan vangiksi. Hänen kanssaan vankilaan joutuvat myös Brad Bellick, Alexander Mahone ja Theodore ”T-Bag” Bagwell. Paon kolmas tuotantokausi sijoittuu pääosin Sonaan ja sen läheisyyteen. Valtio on hylännyt Sonan sen mellakoiden ja kapinoiden takia. Väkivaltaisten mellakoiden takia vartijat ovat jättäneet vangit oman onnensa nojaan. . Vankilan vartiointi rajoittuu vain sen ulkopuolelle ja sinne toimitetaan ruoka ja muut tarvikkeet aseistettujen vartijoiden avulla. Muuten vangit ovat omillaan. Sonaan laitetaan kaikista pahimmat rikolliset ja siellä kuoleekin vankeja hyvin usein. Toimintaa vankilassa säätelee sen oma sisäinen hierarkia ja säännöstö. Vankeja johtaa ja yhteyksiä ulkomaailmaan pitää huumelordi Lechero, joka johtaa Sonaa muutamien uskollisten miestensä kanssa. Kolmannen tuotantokauden lopussa Lecheron miehet kuitenkin nousevat kapinaan ja hänet syrjäytetään, mutta Michael tappaa heidät ottamalla ruuvin pois tukemasta tunnelista, jota he ovat kaivaneet paetakseen. Kolmannen kauden viimeisessä jaksossa Michaelin veli vaihtaa Whistler-nimisen henkilön lapseensa L.J:in. Sonassa taas vallitsee anarkia, ja T-Bag tappaa Lecheron. == Lähteet == Luokka:Pako Luokka:Kuvitteelliset rakennukset ja rakennelmat
4\. Pohjois-Pohjanmaan rykmentti

4\. Pohjois-Pohjanmaan rykmentti oli valkoisten länsiarmeijan joukko-osasto Suomen sisällissodassa. Rykmentin v.t. komentaja oli majuri Walter von Gerich, myöhemmin majuri Wilhelm Stjernschantz. ==Joukko-osastot== * 1. pataljoona Komentaja: majuri Fredrik Ferdinand Järnström. * 2. pataljoona Komentaja: majuri Aleksander Pell. * 3. pataljoona Komentaja: kapteeni Lilliér. *Täydennyspataljoona Komentaja: tohtori Karttunen, pataljoonan kutsuntapiiri oli Oulu ja sijoituspaikka Lapua. ==Lähteet== * * * Luokka:Länsiarmeija Luokka:Rykmentit
Carme-ryhmä

Carme-ryhmä on joukko Jupiteria retrogradiseen suuntaan kiertäviä epäsäännöllisiä kuita, jotka noudattelevat pääasiallisesti Carmen, joukon suurimman kuun, rataa. Kuut kiertävät Jupiteria noin 22,9–24,1 miljoonan kilometrin etäisyydellä. Kuiden inklinaatio on 164,9–165,5 astetta ja eksentrisyys yhtä poikkeusta lukuun ottamatta 0,23–0,27. Joukon kuut suurimmasta pienimpään ovat: *Carme *Taygete *Eukelade *S/2003 J 5 *Chaldene *Isonoe *Kalyke *Erinome *Aitne *Kale *Pasithee *S/2003 J 9 *S/2003 J 10 == Alkuperä == Joukon suhteellisen pienen hajonnan vuoksi on arveltu, että joukko olisi muodostunut yhdestä kappaleesta, joka on hajonnut törmäyksessä. Kappale oli suunnilleen Carmen kokoinen (tämä sisältää 99 % joukon massasta) eli noin 46 km halkaisijaltaan ollut d-tyypin asteroidi. Törmäysnopeus ei ole ollut kovin suuri (5 < Δv < 50 m/s). Teoriaa vahvistaa joukon kuiden sama väri. Luokka:Jupiterin kuut
Kiviuq (kuu)

Kiviuq on epäsäännöllisellä radalla Saturnusta kiertävä kuu, jonka kanadalainen tähtitieteilijä Brett J. Gladman löysi vuonna 2000.http://planetarynames.wr.usgs.gov/Page/Planets#SaturnianSystem Se sai väliaikaisen nimen S/2000 S 5 ja kuuluu Saturnuksen kuiden ”Inuittiryhmään”. Kiviuqin uskotaan olevan Kozain resonanssissa eli sen inklinaatio ja eksentrisyys vaihtelevat. == Lähteet == Luokka:Saturnuksen kuut
Valtiopäiväneuvos

Valtiopäiväneuvos () on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko . Arvonimi on myönnetty ensimmäisen kerran vuonna 1990. Vuosien 1918–2013 aikana valtiopäiväneuvoksen arvonimi on myönnetty 20 henkilölle. Vuoteen 2013 mennessä arvonimen oli saanut 18 entistä suomalaista kansanedustajaa, ruotsalainen poliitikko Sinikka Bohlin sekä eduskunnan entinen pääsihteeri Erkki Ketola. ==Arvonimen saaneet== Nro Päivämäärä Henkilö Arvo, ammatti tai toimi Kotipaikka Lähteet 1\. 14.12.1990 Elsi Hetemäki-Olander eduskunnan 1. varapuhemies, filosofian maisteri Espoo 2\. 14.12.1990 Sakari Knuuttila kansanedustaja, insinööri Jyväskylä 3\. 27.5.1992 Erkki Ketola eduskunnan pääsihteeri, varatuomari Helsinki 4\. 30.11.1994 Pentti Mäki-Hakola kansanedustaja, maanmittausneuvos, diplomi-insinööri Nurmo 5\. 30.11.1994 Henrik Westerlund kansanedustaja, maanviljelijä, agrologi Perniö 6\. 2.6.1995 Ensio Laine kansanedustaja, toiminnanohjaaja Turku 7\. 27.11.1998 Håkan Malm kansanedustaja, agrologi Maalahti 8\. 23.5.2001 Kalevi Mattila ent. kaupunkitarkastaja, ent. kansanedustaja Ylivieska 9\. 23.11.2001 Markus Aaltonen ent. kansanedustaja, taloustiet. maisteri Seinäjoki 10\. 20.5.2005 Mikko Pesälä kansanedustaja, maanviljelijä Iitti 11\. 2.6.2006 Esko Helle kansanedustaja, hammaslääketieteen lisensiaatti Janakkala 12\. 15.6.2007 Kaarina Dromberg ent. kansanedustaja Vantaa 13\. 15.6.2007 Kari Urpilainen ent. kansanedustaja, sosionomi Kokkola 14\. 15.6.2007 Matti Väistö ent. kansanedustaja Joensuu 15\. 30.11.2007 Jukka Vihriälä ent. kansanedustaja, agronomi Nurmo 16\. 12.6.2009 Gunnar Jansson ent. kansanedustaja, varatuomari Maarianhamina 17\. 20.5.2011 Sinikka Bohlin kansanedustaja Ruotsissa, opettaja Gävle, Ruotsi 18\. 2.12.2011 Mikko Elo ent. kansanedustaja, filosofian lisensiaatti Pori 19\. 2.12.2011 Erkki Pulliainen ent. kansanedustaja, filosofian tohtori, maat. ja metsätiet. maisteri Oulu 20\. 30.11.2012 Raimo Vistbacka ent. kansanedustaja, varatuomari, nimismies Alajärvi 21\. 11.12.2015 Jouko Skinnari ent. kansanedustaja, lakimies, oikeustieteen kandidaatti Lahti 19.12.2018 Martti Korhonen entinen kansanedustaja ja ministeri, autonasentaja Oulu 19.12.2018 Reino Paasilinna ent. kansanedustaja ja Euroopan parlamentin jäsen, yhteiskuntatieteiden tohtori Helsinki 19.12.2019 Kari Rajamäki ent. kansanedustaja ja ministeri, hallintotieteiden maisteri Varkaus 18.6.2021 Timo Kalli ent. kansanedustaja ja eduskunnan puhemies, maanviljelijä Eura 9.12.2022 Olavi Ala-Nissilä ent. kansanedustaja, kauppatieteiden maisteri Loimaa 25.5.2023 Anneli Taina ent. ylijohtaja ja kansanedustaja, kauppatieteiden maisteri Tampere 25.5.2023 Tapani Tölli ent. kansanedustaja, valtiotieteiden maisteri Tyrnävä 22.11.2024 Kyösti Virrankoski ent. kansanedustaja ja Euroopan parlamentin jäsen, filosofian maisteri Kauhava 22.11.2024 Jukka Gustafsson ent. kansanedustaja ja ministeri, yhteiskuntatieteiden maisteri Tampere == Lähteet == Luokka:Suomalaiset arvonimet
Taygete (kuu)

Taygete on Jupiteria retrogradiseen suuntaan kiertävä, Carme-ryhmään kuuluva pieni ja epäsäännöllinen kuu. Sen löysi joukko Havaijin yliopiston astronomeja vuonna 2000. Se sai väliaikaiseksi nimeksi S/2000 J 9.Kuun läpimitta on noin 5 km ja se kiertää Jupiteria keskimäärin 22,439 miljoonan kilometrin etäisyydellä kiertoajan ollessa 686,675 päivää. Radan inklinaatio on 165 astetta ja eksentrisyys 0,3678. https://archive.today/20121213183331/http://solarsystem.nasa.gov/planets/profile.cfm?Object=Jup_Taygete&Display;=Facts Nykyisen nimensä kuu sai lokakuussa 2002 kreikkalaisesta mytologiasta. ==Lähteet== Luokka:Jupiterin kuut
Tarvos (kuu)

Tarvos on myötäsuuntaan kiertävä Saturnuksen epäsäännöllistä rataa kiertävä kuu, joka löydettiin vuonna 2000http://planetarynames.wr.usgs.gov/Page/Planets#SaturnianSystem, jolloin se sai väliaikaisen nimen S/2000 S 4. Tarvoksella on samanlainen kiertorata ja punertava värisävy kuin Albiorixilla ja sen arvellaan syntyneen Albiorixin kappaleista. == Lähteet == Luokka:Saturnuksen kuut
Gary Player

Gary Player (s. 1. marraskuuta 1935) on eteläafrikkalainen golfaaja. Hän syntyi Johannesburgissa Harry ja Muriel Playerin kolmesta lapsesta nuorimpana. Player aloitti golfharrastuksensa 14-vuotiaana ja ryhtyi ammattilaiseksi jo vuonna 1953. Hän meni 19. tammikuuta 1957 naimisiin vaimonsa Viviennen kanssa. Parilla on yhdessä kuusi lasta ja lukuisia lapsenlapsia. Golfaajan veli on tunnettu luonnonsuojelija Ian Player. == Ura == Player on lajinsa historian loistokkaimpia pelaajia: hän on voittanut kolmesti The Masters Tournamentin (1961, 1974, 1978), kerran U.S. Openin (1965), kolmesti British Openin (1959, 1968, 1974) ja kahdesti PGA Championshipin (1962, 1972). Hänelle myönnettiin vuonna 1966 Bob Jones -palkinto ja vuonna 1974 paikka World Golf Hall of Famessa. Vuonna 2000 golflehti Golf Digest nimesi hänet lajin kaikkien aikojen kahdeksanneksi suurimmaksi taitajaksi. Player on yli viidenkymmenen ikäisenä voittanut kolmesti Senior British Open Championshipin. Hän ylsi ensimmäiselle sijalle vuosina 1988, 1990 ja 1997. == Aiheesta muualla == * Viikon pelaajakortti www.golf.fi -sivulla Luokka:Eteläafrikkalaiset golfaajat Luokka:Vuonna 1935 syntyneet Luokka:Elävät henkilöt
Paolo Soleri

thumb|Paolo Solerin Amfiteatteri Paolo Soleri (21. kesäkuuta 1919 Torino – 9. huhtikuuta 2013 Paradise Valley, Arizona) oli italialaissyntyinen, Yhdysvalloissa työskennellyt arkkitehti. Hän valmistui Politecnico di Torinosta vuonna 1946 ja asettui vuonna 1956 Arizonan Scottsdaleen. Solerin tunnetuin projekti on keinotekoinen Arcosantin kaupunki, jonka rakennustyöt käynnistettiin vuonna 1970 Keski-Arizonassa, noin 110 kilometriä Phoenixista pohjoiseen. Soleri kehitti niin kutsutun arkologian. Solerin galleria ja studio Cosanti sijaitsee Arizonassa ja on yleisölle avoin. Hän voitti useita tunnustuksia ja julkaisi kuusi kirjaa. == Lähteet == Luokka:Italialaiset arkkitehdit Luokka:Yhdysvaltalaiset arkkitehdit Luokka:Vuonna 1919 syntyneet Luokka:Vuonna 2013 kuolleet
Sherman Alexie

Sherman Joseph Alexie, Jr. (s. 7. lokakuuta 1966 Spokane, Washington) on yhdysvaltalainen kirjailija ja elokuvaohjaaja. Hän on juuriltaan alkuperäisamerikkalainen. Hänelle myönnettiin vuonna 2007 National Book Award. ==Elämä== Alexie kärsi syntyessään hydrokefaliasta eli vesipäisyydestä. Kirurgisista hoitotoimista huolimatta hänen ennusteensa oli alun perin synkkä, ja hänen povattiin jäävän kehitysvammaiseksi. Toisin kuitenkin kävi: Alexie oli lahjakas lapsi, joka oppi lukemaan jo kolmen vuoden ikäisenä. Valmistuttuaan high schoolista vuonna 1985 Alexie aloitti opintonsa Gonzagan yliopistossa Spokanessa. Kahden vuoden kuluttua hän siirtyi Washingtonin valtionyliopistoon, josta hän valmistui Bachelor of Artsina. ==Kirjallinen ura== Alexie on monipuolinen kirjoittaja, jonka tuotantoon kuuluu niin romaaneja, novelleja ja runoutta kuin käsikirjoituksiakin. Useissa teoksissa käsitellään intiaanina elämistä yhdysvaltalaisessa nyky-yhteiskunnassa. Hänen ensimmäinen elokuvaohjauksensa, niin ikään intiaanielämää kuvaava The Business of Fancydancing, on vuodelta 2002. PEN/Faulkner-palkinto myönnettiin Alexielle vuonna 2010.Kirjasampo.fi: PEN/Faulkner-palkinto Viitattu 2.7.2024. ==Lähteet== == Aiheesta muualla == Luokka:Yhdysvaltalaiset kirjailijat Luokka:Yhdysvaltalaiset runoilijat Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1966 syntyneet Luokka:Elävät henkilöt
Kiiltoängelmä

Kiiltoängelmä eli kaitaängelmä (Thalictrum lucidum, syn. T. angustifolium) on Euroopassa kasvava monivuotinen, ruohovartinen kasvi. Suomessa se on äärimmäisen uhanalainen.Suomen ympäristökeskus: Hävinneet ja uhanalaiset putkilokasvit Viitattu 18.2.2012. Kiiltoängelmä on myrkyllinen.Retkeilykasvio 1998, s. 91. == Ulkonäkö ja koko == Mätästävä kiiltoängelmä kasvaa 50–140 cm korkeaksi. Kasvin juurakko on lyhyt ja rönsytön. Korvakkeelliset lehdet ovat päältä kiiltäviä, tummanvihreitä, puikeita ja 2–4 kertaa parilehdykkäisiä. Lehtilapa ja lehtiruoti ovat alta suonia pitkin hienokarvaisia. Lehdykän ruoti on korvakkeeton, lapa alle sentin leveä, tasasoukka ja tavallisesti ehytlaitainen mutta joskus kärjestä isohampainen. Ylimpien lehtien lehdykät ovat keihäsmäisiä, hyvin kapeita ja kärkilehdykkä tavallisesti 1–4 cm pitkä. Kukinto on lehdekäs, harsuhko, pitkä- ja pystyhaarainen ja usein terttumainen kerrannaishuiskilo. Latvakukinto on muita tiheämpi. Kukat ovat pieniä. Varhain varisevia kehälehtiä on neljä tai viisi kappaletta, ja ovat vihertävänvalkoisia. Heteitä on runsaasti: palhot pystyjä ja vaaleankeltaisia, ponnet tylppiä. Suomessa kiiltoängelmä kukkii kesä-heinäkuussa. Hedelmä on pieni pähkylä, joka on perätön, 8–10-harjuinen ja kapeaotainen.Retkeilykasvio 1998, s. 88, 91. Ängelmät ovat vaikea kasvisuku ja se on puutteellisesti selvitetty.Retkeilykasvio 1998, s. 88. Kiiltoängelmän erottaa muista ängelmistä parhaiten kapeiden, kiiltävien lehtiensä avulla.Hakalisto 1997, s. 258. == Levinneisyys == Kiiltoängelmän pääesiintymisalueet ovat Etelä- ja Itä- Euroopassa. Levinneisyysalueen pohjoisraja kulkee Itämeren etelärantaa pitkin Pietarin kautta Karjalankannakselle ja Ääniselle. Suomesta laji löydettiin vasta vuonna 1984, jolloin sitä havaittiin Pohjois-Karjalasta Ilomantsista ja Tohmajärveltä läheltä Venäjän rajaa. Laji on myöhemmin löydetty itärajan tuntumasta myös Kainuun eteläosista ja Etelä-Karjalasta. Satunnaistulokkaana lajia on tavattu muualta Suomesta joitakin kertoja.Lampinen, R. & Lahti, T. 2011: Kasviatlas 2010: Kiiltoängelmän levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 18.2.2012. == Elinympäristö == Kiiltoängelmä viihtyy kosteilla, soistuneilla metsäniityillä. Satunnaisesti sitä tavataan myös rautateiden ja teiden varsilla. Suomen harvoja vakiintuneita kasvupaikkoja uhkaavat metsittyminen, kuivuminen ja maaston kuluminen. == Käyttö == Kiiltoängelmää kasvatetaan myös koristekasvina.Rob's Plants: Thalictrum lucidum (myös kuvia) Viitattu 18.2.2012. == Lähteet == * Hakalisto, Sirkka: Kaitaängelmä. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 258. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Kiiltoängelmän (Thalictrum lucidum) levinneisyys Suomessa. * Luontoportti: Kiiltoängelmä (Thalictrum lucidum) Luokka:Ängelmät Luokka:Myrkylliset kasvit Luokka:Suomen äärimmäisen uhanalaiset kasvit
Joulumaa

Joulumaa on laulaja-lauluntekijä Juha Vainion sanoittama ja laulaja Katri Helena Kalaojan säveltämä jouluaiheinen laulu. Kappale syntyi, kun Katri Helenan piti sanoittaa uusi joululaulu Niilo Tarvajärven ideoimalle jouluaiheiselle albumille, mutta hän ei kiireessä ehtinyt sitä tehdä. Myöhemmin hän keksi uudelle kappaleelle sävelen ja antoi Vainiolle tehtäväkseen luoda lauluun sanat. Katri Helena levytti laulun vuonna 1978, ja se julkaistiin myös singlenä. Vuoden 2011 kaupallisissa radioissa eniten soitettujen joululaulujen listalla "Joulumaa" oli kolmantena ja oli samalla listan soitetuin suomalainen kappale.YLE (11.12.2012): Last Christmas kolmatta vuotta kaupallisten radioiden soitetuin joululaulu. Viitattu 20.12.2012. ==Lähteet== Luokka:Vuoden 1978 kappaleet Luokka:Suomalaiset joululaulut Luokka:Juha Vainion sanoittamat kappaleet Luokka:Katri Helenan kappaleet
Oulun ylioppilaslehti

Oulun ylioppilaslehti (ent. Ylkkäri) on Oulun yliopiston ylioppilaskunnan julkaisema järjestölehti kaikille yhteisön jäsenille. Lehti ilmestyy paperisena lehtenä 4 kertaa vuodessa jakelutelineisiin, joita löytyy Oulun yliopiston Linnanmaan ja Kontinkankaan kampuksilta sekä Oulun keskustasta. Paperilehden levikki on 3000–5000 kappaletta. Kerran vuodessa ilmestyvä fuksinumero postitetaan Oulun yliopistossa opintonsa aloittaville. Lehden päätoimittajan valitsee ylioppilaskunnan korkeinta päätäntävaltaa käyttävä 37-jäseninen edustajisto. Lehden päätoimittajana on elokuusta 2021 alkaen toiminut Tuuli Heikurahttps://www.oulunylioppilaslehti.fi/paatoimittajaksi- heikura/. Lehteä on tekemässä myös useita avustajia. Ensimmäinen lehti ilmestyi tammikuussa 1961Info. Kirjoittajina lehdessä ovat olleet mm. Erno Paasilinna, Jukka Kajava, Peter von Bagh ja Kari Karemo. Erityisesti 1960-luvulla lehti oli varsin kulttuuripainotteinen. 1960-luvun lopulla ja 1970-luvun aikana ylioppilaskunnan toiminta ja sen myötä myös ylioppilaslehden linja politisoitui ja radikalisoitui. Nykypäivään tultaessa lehti on tullut maltillisemmaksi ja puoluepoliittisesti sitoutumattomaksi opiskelijoiden äänitorveksi. Oulun ylioppilaslehden printtilehti lakkautettiin OYY:n edustajiston päätöksellä vuonna 2015. Sen jälkeen lehti on toiminut verkkolehtenä. Vuodesta 2019 alkaen lehti ilmestyy lisäksi neljä kertaa vuodessa printtilehtenä. == Päätoimittajat == * 1961 Pentti Tuovinen, Aarne Siilas * 1962 Jouko Mäkelä, Olli Lehtiniemi, Pentti Isomursu * 1963 Matti Selin, Jussi Hartoma * 1967 Antti Rytkönen, Pertti Kaukiainen * 1970 Juhana Lepoluoto, Erkki Vähämaa, Pentti Jussila, Markku Jääskeläinen * 1971 Liisa Jaakonsaari (o.s. Ollakka) * 1972 Jouko Hannula * 1974 Pentti Kejonen * 1976 Erkki Korpimäki * 1977 Tapani Hautamäki * 1978 Tuure Holopainen * 1979 Aila- Liisa Merilä * 1980 Timo Heikura * 1981 Arto Ylikotila * 1982 Raimo Pitkänen * 1983 Aki Räisänen * 1984 Hannes Mäntyranta * 1985 Hannes Mäntyranta, Reijo Virtanen * 1986 Reijo Virtanen * 1987 Reijo Virtanen, Markku Varis * 1988 Markku Varis * 1989 Markku Varis, Vesa Heikkinen * 1990 Eija Paso * 1993 Eija Paso, Heli Väyrynen * 1996 Heli Väyrynen, Merja Aakko * 1997 Kai Skiftesvik, Mika Kulju * 1999 Mika Kulju, Timo Riistaniemi * 2001 Karri Oikarinen * 2003 Kristian Sundqvist * 2004 Marko Taivalkoski * 2006 Elsi Salovaara (o.s. Huttunen) * 2007 Elsi Salovaara (o.s. Huttunen), Jutta Ruonansuu * 2008 Jutta Ruonansuu, Laura Myllykoski * 2009 Laura Myllykoski, Mari Kellokumpu (o.s. Aarni) * 2010 Mari Kellokumpu (o.s. Aarni), Jutta Ruonansuu * 2011 Jutta Ruonansuu, Ville Koivuniemi * 2012−2014 Ville Koivuniemi * 2015−2016 Minna Koivunen * 2017−2020 Anni Hyypiö * 2020–2021 Iida Putkonen * 2021– Tuuli Heikura == Lähteet == Luokka:Suomalaiset ylioppilaslehdet Luokka:Oulun yliopisto
Vladimir Malahov (jääkiekkoilija)

Vladimir Igorevitš Malahov (, s. 30. elokuuta 1968 Sverdlovsk, Neuvostoliitto) on venäläinen entinen jääkiekkoilija, pelipaikaltaan puolustaja. Malahovin varasi NHL:ään New York Islanders vuonna 1989. Ennen siirtymistä NHL:ään kaudeksi 1992–1993 hän edusti moskovalaisseuroja Spartak ja TsSKA. NHL- urallaan hän on edustanut lisäksi Montreal Canadiensiä, New Jersey Devilsiä, New York Rangersiä ja Philadelphia Flyersiä. Devilsissä hän oli mukana voittamassa Stanley Cupia kaudella 1999–2000. Malahov voitti Itsenäisten valtioiden yhteisön ja Georgian muodostamassa yhdistetyssä joukkueessa olympiakultaa vuonna 1992 ja Venäjän joukkueessa olympiapronssia vuonna 2002. Neuvostoliiton joukkueessa hän voitti maailmanmestaruuden vuonna 1990 ja MM- pronssia vuonna 1991. Malahov on yksi harvoista niin sanotun kolmen kullan klubin jäsenistä. == Aiheesta muualla == * * Luokka:Neuvostoliittolaiset jääkiekkoilijat Luokka:Venäläiset jääkiekkoilijat Luokka:Venäläiset olympiavoittajat Luokka:Jääkiekon maailmanmestarit Luokka:Kolmen kullan klubi Luokka:New York Islandersin varaamat pelaajat Luokka:Vuonna 1968 syntyneet Luokka:Elävät henkilöt
Leif Hoste

Leif Hoste (s. 17. heinäkuuta 1977 Kortrijk) on belgialainen maantiepyöräilijä, kevään klassikoiden erikoismies. Hän kilpaili ammattilaisena vuosina 1998–2012. Hoste sijoittui kolme kertaa toiseksi Flanderin ympäriajossa. Vuonna 2004 hän hävisi loppukirissä Steffen Wesemannille, vuonna 2006 Tom Boonenille ja 2007 Alessandro Ballanille. Vuoden 2006 Pariisi-Roubaix'ssa hän sijoittui alun perin toiseksi, mutta hylättiin Peter Van Petegemin ja Vladimir Gusevin tavoin, koska kolmikko oli ylittänyt tasoristeyksen, jonka puomit oli lähestyvän junan vuoksi jo laskettu alas. Hoste voitti De Pannen kolmen päivän ajon vuonna 2006. Belgian aika- ajomestaruuden hän voitti kolme kertaa. Hoste sai biologisen dopingpassin perusteella kahden vuoden kilpailukiellon. Kilpailukielto päättyy 29.12.2015 ja kaikki hänen tuloksensa aikavälillä 1.7.2008–31.12.2010 hylättiin. ==Saavutuksia== ===Yhden päivän kilpailut=== *MM-kilpailut, aika-ajo: 2001 kuudes, 2006 seitsemäs *Flanderin ympäriajo: 2004 toinen, 2006 toinen, 2007 toinen *Pariisi-Roubaix: 2008 kuudes, 2009 neljäs, 2010 kahdeksas *Kuurne- Bryssel-Kuurne: 2003 toinen, 2006 toinen *GP Eddy Merckx: 2003 (parina Peter Van Petegem) kolmas *Belgian aika-ajomestari: 2001, 2006, 2007 ===Etappikilpailut=== *De Pannen kolmen päivän ajo: **2006 kokonais- ja mäkikilpailun sekä etappien 1 ja 4 (aika-ajo) voitto *Eneco Tour: **2005 kokonaiskilpailussa kolmas **2007 kokonaiskilpailussa neljäs *Belgian ympäriajo: **2007 kokonaiskilpailussa kolmas *Tour de l'Avenir: 1998 etapin 1 voitto *Circuito Montaines: 1998 etapin 3 voitto *Tour de la Région Wallonne: 2000 etapin 3 voitto *Tour de l'Ain: 2004 kokonaiskilpailussa toinen ==Lähteet== *Leif Hoste Trap–Friis-tietokannassa *Profiili cyclingarchives.com-tietokannassa ===Viitteet=== Luokka:Belgialaiset maantiepyöräilijät Luokka:Dopingrikkomuksesta tuomitut belgialaiset Luokka:Dopingrikkomuksesta tuomitut pyöräilijät Luokka:Vuonna 1977 syntyneet Luokka:Elävät henkilöt
Suspenders

Suspenders on suomalainen punk-yhtye, joka perustettiin elokuussa 1998. Sen johtohahmona, laulajana ja basistina toimii yhtyeen perustanut Shadou. Kesäkuun 2006 alusta toiminnassa ollut nykyinen kokoonpano koostuu lisäksi rumpali Pelle Miljoonasta ja kitaristi Nisse Rikamasta (Rubberduck Jones). == Jäsenet == * Shadou – laulu, bassokitara * Pelle Miljoona – rummut * Nisse Rikama (Rubberduck Jones) – kitara == Studioalbumit == * == Aiheesta muualla == * Suspenders Meteli.netissä Luokka:Suomalaiset punkyhtyeet Luokka:Pelle Miljoona
Time Is Limited

__NOTOC__ Time Is Limited on Suspendersin ensimmäinen ja toistaiseksi ainoa albumi, joka julkaistiin 12. helmikuuta 2007. Se äänitettiin elokuun puolivälissä 2006 Vantaan Tikkurilan Revolver Studiossa Ari "Hombre" Lampisen avustuksella. CD:llä on bonuksena video, joka on kuvattu albumin nauhoitusten yhteydessä. Rajoitettu määrä LP-painoksesta on painettu 2-osaiselle värivinyylille. LP:tä painettiin 250 kappaletta. == Kappaleet == # # # # # # # # # # # # == Kokoonpano == * Shadou – laulu, basso * Pelle Miljoona – rummut * Nisse Rikama – kitara == Arvostelut == * Desibeli.net: Desibeli.net: Levyarvio * Lammaszine: positiivinenLammaszine: Levyarvio == Lähteet == * Time is Limited -CD * Woimasoinnun kotisivut === Viitteet === Luokka:Vuoden 2007 esikoisalbumit Luokka:Suomalaiset punkalbumit Luokka:Woimasoinnun albumit
Antonina Ordina

Antonina Ordina ( (s. 24. tammikuuta 1962, Naryan-Mar) on venäläissyntyinen, mutta myöhemmin urallaan Ruotsia edustanut maastohiihtäjä. Hän kilpaili vuosina 1985-2002 ja voitti urallaan kolme mitalia hiihdon maailmanmestaruuskilpailuissa. Hänen paras henkilökohtainen sijoituksensa talviolympialaisissa oli 7. sija 15 kilometrin kilpailussa Lillehammerissa vuonna 1994. Kaikkiaan hän sijoittui henkilökohtaisilla matkoilla kymmenen parhaan joukkoon kolme kertaa olympialaisissa ja kahdeksan kertaa MM- kilpailuissa. ==Aiheesta muualla== * Luokka:Neuvostoliittolaiset maastohiihtäjät Luokka:Ruotsalaiset maastohiihtäjät Luokka:Vuonna 1962 syntyneet Luokka:Elävät henkilöt
Sigrun Krause

Sigrun Krause (s. 28. tammikuuta 1954) on entinen itäsaksalainen maastohiihtäjä, joka kilpaili 1970-luvulla. Hän voitti pronssia 4 × 5 km viestissä vuoden 1976 talviolympialaisissa Innsbruckissa. Hän voitti myös hopeaa 4 × 5 km viestissä vuoden 1974 hiihdon maailmanmestaruuskilpailuissa Falunissa. Krausen poika on maastohiihtäjä Jens Filbrich. == Lähteet == Luokka:Itäsaksalaiset olympiamitalistit Luokka:Itäsaksalaiset maastohiihtäjät Luokka:Vuonna 1954 syntyneet Luokka:Elävät henkilöt
A-ohjelmat

A-ohjelmat on Yleisradion ohjelmasarja, johon kuuluu useita ajankohtaisohjelmia. A-ohjelmat on lyhenne nimestä ajankohtaisohjelmat. A-ohjelmia tuottaa Ylen TV:n ajankohtaistoimitus, joka on osa Ylen uutis- ja ajankohtaistoimitusta. Samassa toimituksessa tuotetaan myös MOT. Nykyisin A-ohjelmiin kuuluvia ohjelmia ovat maanantaisin, tiistaisin ja keskiviikkoisin nähtävä A-studio, torstaisin nähtävä A-Talk ja A-teema-lähetykset. Aiempia A-ohjelmia ovat olleet muun muassa Keskiviikko (1966–1967), Ajankuva (1967–1971), Me kysymme, Politiikan viikko, A-raportti, Iltalinja, A-mok (1993–1994), Ykkösjuttu, Atlas, A-bros. (1995–2000), A-zoom, A-plus ja A2-illat (nyk. A-teema). ==Ohjelmat== A-studio on Ylen ajankohtaisohjelma, jonka ensimmäinen lähetys nähtiin vuonna 1967. Tuolloin ohjelma käytti nimeä Ajankuva. Nykyisen nimensä ohjelma sai vuonna 1971. Nykyisin ohjelmaa esitetään Yle TV1:ssä maanantaisin ja tiistaisin kello 21.00 sekä keskiviikkoisin kello 21.05. Ohjelmaa juontavat Katri Makkonen, Heikki Ali- Hokka ja Annika Damström. Ohjelman kesto on 30–45 minuuttia. A-studion tunnusmusiikkina on ollut mm. Paul Hartin kappale Futurism 2.https://www.youtube.com/watch?v=M-8UqRkuqF4https://www.youtube.com/watch?v=PdNULZJ2-o8 A-Talk -ohjelma on keskusteluohjelma, jossa studiovieraat keskustelevat ajankohtaisista aiheista. Ohjelmaa esitetään Yle TV1:ssä torstaisin klo 21.05 alkaen. Ohjelman juontaa Sakari Sirkkanen. Ohjelman kesto on 40 minuuttia. A-teema on Suomen suurin keskusteluohjelma. Ohjelmaa on esitetty Yle TV1:ssä vuonna 2017 (viisi lähetystä) ja vuonna 2018 (kolme lähetystä). Ohjelma on ollut tauolla vuoden 2018 toukokuusta lähtien. Ohjelman juontajina ovat toimineet Markus Liimatainen ja Annika Damström. ==Lähteet== == Aiheesta muualla == * Ajankohtaisohjelmat Yle Areenassa Luokka:Suomalaiset televisio- ohjelmat Luokka:Yle TV1:n televisio-ohjelmat
Iván Parra

Iván Ramiro Parra Pinto (s. 14. lokakuuta 1975 Sogamoso) on kolumbialainen maantiepyöräilijä, Italian ympäriajon kaksinkertainen etappivoittaja. Parra tulee pyöräilijäsuvusta, sillä hänen isänsä Humberto menestyi aikoinaan Kolumbian ympäriajossa. Ivánin vanhempi veli Fabio puolestaan sijoittui kolmen parhaan joukkoon sekä Ranskan että Espanjan ympäriajossa . Myös toinen veli, Humberto ajoi ammattilaisena. Parra aloitti pyöräilyuransa maastopyöräilijänä. Hän voitti lajin Kolumbian mestaruuden vuonna 1994 ja kuului Kolumbian maajoukkueeseenkin. Parra vaihtoi kuitenkin maantiepyöräilyyn ja sijoittui toiseksi vuoden 1998 Kolumbian ympäriajossa. Seuraavana vuonna hän siirtyi kilpailemaan Eurooppaan. Vuoden 2005 Italian ympäriajossa mäkimiehenä tunnettu Parra voitti kaksi peräkkäistä vuoristossa ajettua etappia. ==Saavutuksia== *Italian ympäriajo: **2005 kokonaiskilpailussa 20., mäkikilpailussa toinen, etappien 13 ja 14 voitto **2006 kokonaiskilpailussa 16. **2007 kokonaiskilpailussa 13., kolmas etapilla 15 *Espanjan ympäriajo: **1999 kokonaiskilpailussa seitsemäs **2004 toinen etapilla 18 *Tour de Romandie: **2006 mäkikilpailun voitto *Katalonian ympäriajo: **2004 kokonaiskilpailussa kuudes *Volta a Galega: **2000 etapin 5 voitto *Kolumbian aika-ajomestaruus: 2005 ==Lähteet== *Iván Parra trap-friis.dk-tietokannassa *Iván Parra cyclingarchives.com-tietokannassa ===Viitteet=== ==Aiheesta muualla== *Profiili Cofidis-tallin sivustolla Luokka:Kolumbialaiset maantiepyöräilijät Luokka:Vuonna 1975 syntyneet Luokka:Elävät henkilöt
Miekkailu kesäolympialaisissa 1972

Münchenin kesäolympialaisissa 1972 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla. ==Mitalistit== Laji: Kultaa: Hopeaa: Pronssia: Miesten floretti Witold Woyda Jenö Kamuti Christian Noël Miesten floretin joukkuekilpailu Lech Koziejowski Witold Woyda Marek Dabrowski Jerzy Kaczmarek Arkadiusz Godel Vasili Stankovitš Viktor Putjatin Leonid Romanov Anatoli Kotestšev Vladimir Denisov Daniel Revenu Bernard Talvard Gilles Berolatti Jean-Claude Magnan Christian Noël Miesten kalpa Csaba Fenyvesi Jacques la Degaillerie Győző Kulcsár Miesten kalvan joukkuekilpailu István Osztrics Sándor Erdös Csaba Fenyvesi Pál Schmitt Győző Kulcsár Peter Löetscher Christian Kauter Guy Evéquoz Daniel Giger François Suchanecki Georgi Zažitski Grigori Kriss Viktor Modzalevski Igor Valetov Sergei Paramonov Miesten säilä Viktor Sidjak Péter Marót Vladimir Nazlimov Miesten säilän joukkuekilpailu Michele Maffei Mario Aldo Montano Cesare Salvadori Mario Tullio Montano Rolando Rigoli Mark Rakita Eduard Vinokurov Viktor Bajenov Viktor Sidjak Vladimir Nazlimov Pál Gerevich Tamás Kovács Péter Marót Tibor Pézsa Péter Bakonyi Naisten floretti Antonella Ragno-Lonzi Ildikó Bóbis Galina Gorohova Naisten floretin joukkuekilpailu Jelena Belova Aleksandra Zabelina Tatjana Samusenko Galina Gorohova Svetlana Tširkova Ildikó Ságiné-Rejtö Ildikó Schwarczenberger Ildikó Matuscakné-Ronay Maria Szolnoki Ildikó Bóbis Romania Ileana Gyulai Ana Pascu Ecaterina Stahl Olga Szabó-Orbán ==Mitalitaulukko== Sijoitus Maa Kulta Hopea Pronssi Mitalien määrä 1\. 2 4 2 8 2\. 2 2 3 7 3\. 2 0 0 2 3\. 2 0 0 2 5\. 0 1 2 3 6\. 0 1 0 1 7\. Romania 0 0 1 1 ==Lähteet== * Luokka:Kesäolympialaiset 1972 1972
Niklas Jonsson

Niklas Jonsson (s. 31. toukokuuta 1969 Piitime) on entinen ruotsalainen maastohiihtäjä, joka kilpaili vuosina 1990-2002\. Hän voitti olympiahopeaa 50 kilometrin vapaan tyylin kilpailussa vuoden 1998 talviolympialaisissa Naganossa. Samojen kisojen takaa-ajokilpailussa hän sijoittui kymmenenneksi. Vuoden 1992 talviolympialaisissa Albertvillessa hän sijoittui 10 kilometrillä viidenneksi ja 30 kilometrillä seitsemänneksi, molemmat perinteisellä tyylillä. Jonssonin paras sijoitus maastohiihdon maailmanmestaruuskilpailuissa on 4. sija 50 kilometrin matkalla perinteisellä tyylillä vuodelta 1999. ==Aiheesta muualla== * Luokka:Ruotsalaiset olympiamitalistit Luokka:Ruotsalaiset maastohiihtäjät Luokka:Vuonna 1969 syntyneet Luokka:Elävät henkilöt
Adam Opel

Adam Opel (9. toukokuuta 1837 Rüsselsheim, Hessenin suurherttuakunta – 8. syyskuuta 1895) oli saksalaisen autonvalmistaja Opelin perustaja. Opel-yhtiö aloitti valmistamalla ompelukoneita vuonna 1862. Yhtiöstä tuli maailman suurin polkupyörien valmistaja ja myöhemmin autojen valmistaja. Adamin isä Philipp Wilhelm Opel oli lukkoseppä ja Adam aloitti ompelukoneiden valmistuksen vastoin hänen isänsä toiveita, jolla ei ollut niihin kiinnostusta. Vuonna 1868 Opel meni naimisiin Sophie Marie Schellerin kanssa. He saivat viisi poikaa: Carlin, Wilhelmin, Heinrichin, Friedrichin ja Ludwigin. Kaikki heistä osallistuivat kasvavaan perheyritykseensä. Opelin lapsenlapsen lapsi Rikky von Opel on entinen Formula 1 -kuljettaja. == Lähteet == == Aiheesta muualla == Luokka:Saksalaiset liikemiehet Luokka:Vuonna 1837 syntyneet Luokka:Vuonna 1895 kuolleet
Arnold Palmer

Arnold Daniel Palmer (10. syyskuuta 1929 Latrobe, Pennsylvania, Yhdysvallat – 25. syyskuuta 2016 Pittsburgh, Pennsylvania, Yhdysvallat) oli yhdysvaltalainen golfaaja. Hän syntyi Pennsylvaniassa ja opiskeli Wake Forest Universityssa. Palmer aloitti ammattiuransa 1950-luvulla. Palmer voitti The Masters Tournamentin neljästi (1958, 1960, 1962, 1964), U.S. Openin kerran (1960) ja British Openin kahdesti (1961, 1962). Hänelle myönnettiin myös neljä Vardon- palkintoa vuosina 1961, 1962, 1964 ja 1967. Golf Digest nimesi Palmerin vuonna 2000 kaikkien aikojen kuudenneksi loistokkaimmaksi golfaajaksi. Hänellä on PGA Tour Lifetime Achievement Award (1998) sekä vuonna 1974 myönnetty paikka World Golf Hall of Famessa. Hän on myös saanut Presidential Medal of Freedomin. ==Lähteet== == Aiheesta muualla == * Golfdraivi.f. Luokka:Yhdysvaltalaiset golfaajat Luokka:Presidential Medal of Freedom Luokka:Vuonna 1929 syntyneet Luokka:Vuonna 2016 kuolleet Luokka:Seulonnan keskeiset artikkelit
Jan Halvarsson

Jan Ivar Halvarsson (26. joulukuuta 1942 Östersund – 5. toukokuuta 2020 Hammerdal, Strömsund) oli ruotsalainen maastohiihtäjä ja olympiamitalisti. Halvarsson saavutti Grenoblen talviolympialaisissa 1968 4×10 km:n viestissä olympiahopeaa ja sijoittui 15 kilometrillä viidenneksi, 50 kilometrillä seitsemänneksi ja 30 kilometrillä 12:nneksi. Hän voitti viestipronssia myös vuoden 1970 MM-kilpailuissa. Halvarsson kuoli 77-vuotiaana 5. toukokuuta 2020.Ruotsin olympiakomiteaOlympedia == Lähteet == * Profiili Ruotsin olympiakomitea * * (nimellä Janne Halvarsson) === Viitteet === == Aiheesta muualla == * Luokka:Ruotsalaiset olympiamitalistit Luokka:Ruotsalaiset maastohiihtäjät Luokka:Vuonna 1942 syntyneet Luokka:Vuonna 2020 kuolleet
Kel Nagle

Kelvin David George ”Kel” Nagle (21. joulukuuta 1920 Sydney – 29. tammikuuta 2015 Sydney) oli australialainen golfammattilainen. Hänet muistetaan parhaiten British Openin voitosta, jonka hän saavutti vuonna 1960. Vaikka hänen British Open -voittonsa jäi hänen ainoaksi Major-voitokseen, loi hän myös sen ulkopuolella menestyksekkään uran ja voitti esimerkiksi Canadian Openin vuonna 1964. Vuonna 1965 Nagle sijoittui toiseksi U.S. Openissa. Hänet valittiin vuonna 2007 World Golf Hall of Fameen. Nagle kuoli sydneyläisessä sairaalassa 94-vuotiaana 29. tammikuuta 2015. ==Lähteet== Luokka:Australialaiset golfaajat Luokka:Vuonna 1920 syntyneet Luokka:Vuonna 2015 kuolleet
Henry Hermansen

Henry Arne Hermansen (13. huhtikuuta 1921 Lunner – 18. tammikuuta 1997 Oslo) oli norjalainen maasto- ja ampumahiihtäjä. Hän saavutti pronssia 4×10 km viestissä vuoden 1950 hiihdon maailmanmestaruuskilpailuissa Lake Placidissä. Squaw Valleyn talviolympialaisissa vuonna 1960 hän oli ampumahiihdossa 20 kilometrillä kymmenes. Ampumahiihdon MM-kilpailuissa hän saavutti kaksi pronssia joukkuekilpailussa vuosina 1959 ja 1962. == Lähteet == * Luokka:Norjalaiset maastohiihtäjät Luokka:Vuonna 1921 syntyneet Luokka:Vuonna 1997 kuolleet
Hoitotason ensihoito

Hoitotason ensihoidolla tarkoitetaan ensihoitoyksikköä, joka on miehitetty vähintään yhdellä hoitotason tasotestauksen läpäisseellä ensihoitajalla. Näiden ensihoitajien tulee kyetä aloittamaan potilaan hoito tehostetun hoidon tasolla ja kyettävä toteuttamaan kuljetus siten, etteivät potilaan elintoiminnot vaarannu. Näitä toimenpiteitä ovat esimerkiksi potilaan tilaan oleellisesti vaikuttavan ensihoitolääkkeen anto, 12-kanavaisen EKG:n otto ja sen tulkinta, elvytystilanteen johtaminen ja hoito, elottoman aikuisen ja lapsen intubaatio, tajuttoman intubaatio kevyttä anestesiaa käyttäen sekä rytmihäiriöiden hoito ulkoisella tahdistuksella. Lisäksi hoitotasoiselta ensihoitajalta odotetaan valmiutta päätellä tutkimusten ja haastattelun perusteella työdiagnoosi ja valita hoitolinjat sen mukaan sekä toimia monipotilastilanteessa lääkinnällisen pelastustoiminnan johtajana. == Valvonta == Hoitotason ensihoitoa valvovat sairaanhoitopiirit, jotka täydentävät oman alueensa hoito-ohjeita ja määrittelevät, mitä toimenpiteitä hoitotasolla saa ja tulee tehdä. Lisäksi sairaanhoitopiirin vastuulla on järjestää hoitotasolla toimivien henkilöiden tasotestaus ja valvoa opitun tiedon ja taidon ylläpitoa. == Lääkintäesimiestoiminta == Monissa suurissa kaupungeissa on aloitettu lääkintäesimiestoiminta, jossa hoitotasolla olevalla sairaankuljettajalla miehitetty ajoneuvo toimii perustason ambulanssien tukiyksikkönä ja lääkinnällisen pelastustoiminnan johtajana. Potilas hyötyy, kun perustason ensihoitoyksikön tueksi saadaan tehostettuun hoitoon kykenevä yksikkö. Tällaisia tilanteita voivat olla esimerkiksi lääkitykset, hengitysteiden varmistaminen intubaatiolla, hengitysvaikeuspotilaan CPAP-hoito ja muut toimenpiteet, joiden hoitamiseen ei ole perustason yksikössä valmiutta. == Koulutus == 1\. toukokuuta 2011 astui voimaan uusi terveydenhuoltolaki, jonka nojalla on annettu myös ensihoitoa ohjaava asetus. Asetuksen mukaan hoitotason tehtävissä voivat jatkaa ennen kyseistä päivämäärää pätevyyden saaneet henkilöt. Tämän jälkeen uuden työntekijän on oltava joko ensihoitaja tai vähintään 30 opintopisteen laajuisen ensihoitoon suuntaavan lisäkoulutuksen käynyt sairaanhoitaja. Tällä tavoin pyritään varmistaman hoitotasolla toimivien henkilöiden tieto-taitotason riittävyys lääkehoidossa ja potilaan elintoimintojen turvaamisessa. == Lähteet == == Aiheesta muualla == * Varsinais-Suomen sairaanhoitopiirin toimintaohje Luokka:Ensihoito